# Tropheops romandi

Tropheops romandi és una espècie de peix pertanyent a la família dels cíclids i al superordre dels acantopterigis.

## Etimologia

L'epítet romandi fa referència a l'ictiòleg Dr. Raymond Romand.

## Descripció

Fa 6,3 cm de llargària màxima. Boca petita i amb la mandíbula inferior més curta que la superior. Presència de dents premolars a les fileres exteriors i còniques i engrandides als costats de la mandíbula superior. 5 fileres de dents a la mandíbula inferior i 5 més a la superior. Aleta dorsal amb 17-18 espines i 9 radis. Aleta anal amb 3 espines i 7-8 radis. Línia lateral amb 31-33 escates. 4 fileres d'escates a les galtes. Primer arc branquial amb 10 espines. Ambdós sexes posseeixen franges verticals i una banda dorsal. El mascle té el cap de color blau o porpra molt fosc i franges, mentre que el cos i l'aleta dorsal presenten un color blau elèctric; la franja submarginal dorsal és de color blau-negre; aletes caudal i anal amb les vores distals de color blau fosc i amb una mica de blanc a les membranes; espines anals amb els extrems blancs; aletes pelvianes amb un marge fosc i els radis grocs apagats, i algunes taques groguenques a les vores distals de l'aleta caudal i a l'àrea amb radis de la dorsal. La femella és gairebé completament groga amb franges fines de color clar; aleta dorsal amb una banda submarginal negra; reflexos blaus a les aletes caudal i dorsal; aleta anal vorejada de negre, i pelvianes vorejades de blanc i amb una banda negra.

## Alimentació

El seu nivell tròfic és de 2,89.

## Hàbitat i distribució geogràfica

És un peix d'aigua dolça, demersal i de clima tropical (11°S-13°S), el qual viu al sud-est d'Àfrica: és un endemisme de l'illa Likoma al llac Malawi (Malawi).

## Observacions

És inofensiu per als humans, el seu índex de vulnerabilitat és baix (10 de 100) i les seues principals amenaces són la sobrepesca i la seua distribució geogràfica tan restringida.

## Referències

* ↑ Trewavas, E., 1984. Nouvel examen des genres et sous-genres du complexe Pseudotropheus-Melanochromis du lac Malawi (Pisces, Perciformes, Cichlidae). Revue française d'Aquariologie Herpétologie, vol. 10 (núm. 4) [1983]: 97-106.
* 1 2 Colombé, J., 1979. Pseudotropheus tropheops romandi, sous-espèce nouvelle du lac Malawi (Pisces, Teleostei, Cichlidae). Revue française d'Aquariologie Herpétologie, vol. 6 (núm. 2): 33-38.
* 1 2 3 [ Catalogue of Life] (anglès)
* ↑ Encyclopedia of Life (anglès)
* ↑ Maréchal, C., 1991. Pseudotropheus. p. 401-415. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París. Vol. 4.
* 1 2 Konings, A., 2007. Malawi cichlids in their natural habitat. Quarta edició. Cichlid Press, El Paso, els Estats Units. 424 p. Pàg. 193.
* 1 2 Goldstein, H. M., 2009. Taxonomic review of the genus Tropheops (Cichlidae) with descriptions of new species from Lake Malawi, Africa. Master thesis. Pennsylvania State University, els Estats Units. 194 p. Pàg. 49.
* ↑ Sea Around Us (anglès)
* 1 2 FishBase (anglès)
* ↑ Nsiku, E., 1999. Changes in the fisheries of Lake Malawi, 1976-1996: ecosystem-based analysis. University of British Columbia, Vancouver, el Canadà. 217 p. M.Sc. thesis.
* ↑ GBIF (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.
* ↑ Konings, A. (2018). "Tropheops romandi." 2018 Llista Vermella de la UICN. Unió Internacional per a la Conservació de la Natura, edició 2018. [Consulta: 3 Abril 2023]

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
* Ufermann, A., 2001. Maylandia (Meyer & Foerster, 1984) versus Metriaclima (Stauffer Jr., Kellog & McKay, 1997). L'an Cichlidé, vol. 1: 58-64.

## Enllaços externs

* YouTube (anglès)